

VALSTYBĖS ĮMONĖS TURTO BANKO

GENERALINIS DIREKTORIUS

# ĮSAKYMAS

|  |
| --- |
| **DĖL NEKILNOJAMOJO TURTO, ESANČIO AUGUSTIJONŲ G. 4, VILNIUS, PERDAVIMO POLICIJOS DEPARTAMENTUI PRIE LIETUVOS RESPUBLIKOS VIDAUS REIKALŲ MINISTERIJOS PATIKĖJIMO TEISE** |

2024 m. sausio 11 d. Nr. P13-1

Vilnius

Vadovaudamasis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 10 straipsniu ir įgyvendindamas Valstybės turto perdavimo valdyti, naudoti ir disponuoti juo patikėjimo teise tvarkos aprašą, patvirtintą Lietuvos Respublikos Vyriausybės 2001 m. sausio 5 d. nutarimu Nr. 16 „Dėl valstybės turto perdavimo patikėjimo teise ir savivaldybių nuosavybėn“,

p e r d u o d u Policijos departamentui prie Lietuvos Respublikos vidaus reikalų ministerijos patikėjimo teise valdyti, naudoti ir disponuoti juo jo nuostatuose numatytai veiklai vykdyti valstybei nuosavybės teise priklausantį ir šiuo metu Lietuvos Respublikos švietimo, mokslo ir sporto ministerijos patikėjimo teise valdomą nekilnojamąjį turtą: pastatą – įstaigą (unikalus Nr. 1094-0022-0013, bendras plotas – 295,28 kv. m) ir kitus inžinerinius statinius – kiemo statinius (tvora) (unikalus Nr. 1094-0022-0046), bendra perduodamo turto įsigijimo vertė – 267 114,17 euro, likutinė vertė 2024 m. sausio 31 d. – 257 091,56 euro), esantį Augustijonų g. 4, Vilnius.

Finansų departamento direktorius, laikinai

atliekantis generalinio direktoriaus funkcijas Ernestas Česokas

Parengė:

Rita Mažeikienė

2024-01-09